
ΑΠΟΦΑΣΕΙΣ ΤΗ Σ ΒΟΥΛΗΣ ΤΩΝ ΕΛΛΗΝΩΝ 

Αριθ. 1834 

Καθορισμός ειδικού επιμισθίου στους επιστημονικούς 
συνεργάτες των Βουλευτών και Ελλήνων Βουλευτών 
του Ευρωπαϊκού Κοινοβουλίου». 

Ο ΠΡΟΕΔΡΟΣ ΤΗΣ ΒΟΥΛΗΣ 

Έχοντας υπόψη: 

1. Τις διατάξεις των άρθρων 1, 73, 91 και 123 του Κανο¬ 
νισμού της Βουλής (Μέρος Β'ΦΕΚ51/Α/97) καιτηςπαρ. 4 
του άρθρου 11 του Κανονισμού της Βουλής (Μέρος Κοι¬ 
νοβουλευτικό), 

2. Τις διατάξεις του άρθρου 14 παρ. 2 εδαφ. β'της από 
6.12.2001 αποφάσεωςτης Ολομέλειας της Βουλής, (ΦΕΚ 
284/Α/18.12.2001). 

3. Την ύπαρξη σχετικής πιστώσεως στον προϋπολογι¬ 
σμό δαπανών της Βουλής (ΚΑΕ 0374), αποφασίζουμε: 

1. Καθορίζουμε ειδικό επιμίσθιο για τους επιστημονι¬ 
κούς συνεργάτες των Βουλευτών και Ελλήνων Βουλευ¬ 
τών του Ευρωπαϊκού Κοινοβουλίου, ανάλογα με τα επι¬ 
πλέον τυπικά τους προσόντα, την προϋπηρεσία τους στο 
γνωστικό αντικείμενο ή σε συναφές αντικείμενο στο διδα¬ 
κτορικό ή μεταπτυχιακό τίτλο σπουδών που κατέχουν και 
την άριστη γνώση ξένων γλωσσών καθώς και τα αποδει¬ 
κτικά μέσα αυτών, σε ποσοστό επί τοις εκατό (%) του βα¬ 
σικού μισθολογικού τους κλιμακίου, ως εξής: 

α. Για την κατοχή δεύτερου διδακτορικού διπλώματος 
ΑΕΙ της ημεδαπής ή ισοτίμου της αλλοδαπής, σε διαφο¬ 
ρετικό γνωστικό αντικείμενο του πρώτου, είκοσι τοις εκα¬ 
τό (20%), 

β. Γ ια την κατοχή μεταπτυχιακού τίτλου σπουδών ΑΕΙ 
της ημεδαπής ή ισοτίμου της αλλοδαπής, πέραν της κα¬ 
τοχής πρώτου μεταπτυχιακού, σε διαφορετικό γνωστικό 
αντικείμενο, μονοετούς διάρκειας, πέντε τοις εκατό (5%) 
και διετούς διάρκειας, δέκα τοις εκατό (10%), 
γ. Γ ια την κατοχή και δευτέρου πτυχίου ΑΕΙ της ημεδα- 
πήςή ισοτίμου της αλλοδαπής, δέκα τοις εκατό (10%), 
δ. Για την άριστη γνώση κάθε ξένης γλώσσας, πέραν 
της υποχρεωτικής, δέκα τοις εκατό (10%), 
ε. Για κάθε πλήρη διετή προϋπηρεσία στο γνωστικό 
αντικείμενο του διδακτορικού τίτλου σπουδών και μετά 
των απόκτησή του, δέκα τοις εκατό (10%), 


στ. Γ ια κάθε πλήρη διετία προϋπηρεσίας στο γνωστικό 
αντικείμενο του μεταπτυχιακού τίτλου σπουδών και μετά 
την απόκτησή του, πέντε τοις εκατό (5%). 

Στην περίπτωση συρροήςτυπικώνπροσόντων, προϋπη¬ 
ρεσιών και άριστης γνώσεως ξένων γλωσσών, πέραν των 
υποχρεωτικών, το σύνολο των προαναφερόμενων ποσο¬ 
στών δεν μπορεί να είναι ανώτερο του τριάντα τοις εκατόν 
(30%) του βασικού μισθολογικού τους κλιμακίου για τους 
κατόχους μεταπτυχιακού τίτλου σπουδών και σαράντα 
τοις εκατόν (40%) για τους κατόχους διδακτορικού. 

2. Αποδεικτικά μέσα - Διαδικασία: 

α. Γ ια τις περιπτώσεις α, β, και γ, της παρ. 1, απαιτείται 
η προσκόμιση των αντιστοίχων τίτλων. 

β. Γ ια την απόδειξη της άριστης γνώσεως ξένης γλώσ¬ 
σας έχουν ανάλογη εφαρμογή οι διατάξεις του άρθρου 73 
του Κανονισμού της Βουλής (Μέρος Β' ΦΕΚ51/Α/97). 

γ. Οι προϋπηρεσίες και η σχετικότητα αυτών προς το 
γνωστικό ή συναφές αντικείμενο του κατεχόμενου δι¬ 
δακτορικού ή μεταπτυχιακού τίτλου σπουδών αποδει- 
κνύονται: 

αα) με βεβαίωση εργοδότη στην οποία θα αναφέρεται 
αναλυτικά ο χρόνος ενάρξεως και λήξεως της απασχο- 
λήσεως, το αντικείμενο της απασχολήσεως και ότι η απα¬ 
σχόληση, ήταν στο γνωστικό ή συναφές αντικείμενο 
προς τον κατεχόμενο διδακτορικό ή μεταπτυχιακό τίτλο 
σπουδών. 

ββ) στη περίπτωση που δεν υπάρχει εργοδότης, με 
υπεύθυνη δήλωση του άρθρου 8 του Ν. 1599/86. 

Οι προαναφερόμενες βεβαιώσεις ή υπεύθυνες δηλώ¬ 
σεις θα συνοδεύονται απαραίτητα από βιβλιάρια κύριας 
ασφαλίσεως για την καταβολή ασφαλιστικών εισφορών 
για την αντίστοιχη χρονική περίοδο. 

Προϋπηρεσίες προσφερθείσες στην αλλοδαπή αποδει- 
κνύονται με έγγραφο αρμόδιας ελληνικής ή ξένης δημό¬ 
σιας αρχής. 

Δημόσια προϋπηρεσία αποδεικνύεται από σχετική βε¬ 
βαίωση του δημοσίου φορέα που αυτή παρασχέθηκε, 
αναλυτική για τη διάρκεια της, με αναφορά στην πρόσλη¬ 
ψη, ανάληψη υπηρεσίας, αποχώρηση, το αντικείμενο της 
απασχολήσεως, απότο οποίο να προκύπτει το γνωστικόή 
συναφές αντικείμενο προς τον κατεχόμενο διδακτορικό ή 
μεταπτυχιακό τίτλο σπουδών. 

























4742 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Το ειδικό επιμίσθιο θα καταβάλλεται από την έναρξη κα¬ 
ταβολής των αποδοχών του επιστημονικού συνεργάτη, 
εφόσον συνυποβληθούν τα σχετικά δικαιολογητικά με το 
αντίγραφο του ιδιωτικού συμφωνητικού μισθώσεως ερ¬ 
γασίας ή σε κάθε άλλη περίπτωση από την κατάθεση των 
δικαιολογητικών αυτών στο γενικό πρωτόκολλο της Βου¬ 
λής και θα συνεντέλεται με τις τακτικές αποδοχές των επι¬ 
στημονικών συνεργατών. 


Από τις διατάξεις της αποφάσεως αυτής προκαλείται 
δαπάνη σε βάρος του ΚΑΕ 0374 του προϋπολογισμού της 
Βουλής, στον οποίο είναι εγγεγραμμένες σχετικές πιστώ¬ 
σεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μαρτίου 2002 

Ο ΠΡΟΕΔΡΟΣ ΤΗΣ ΒΟΥΛΗΣ 

ΑΠΟΣΤΟΛΟΣ ΧΡ. ΚΑΚΛΑΜΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




